ΓΡΑΠΤΗ ΕΡΩΤΗΣΗ E-1158/02

υποβολή: Salvador Garriga Polledo (PPE-DE) προς την Επιτροπή

(22 Απριλίου 2002)

Θέμα: Η διδασκαλία των μαθηματικών στην ΕΕ

Οι εμπειρογνώμονεςπενθύμισαν και πάλι ότι η εκπαίδευση, σε όλα τα κράτη μέλη, παρουσιάζει αδυναμίες όσον αφορά την διδασκαλία των μαθηματικών, πράγμα που, με τη σειρά του, συνεπάγεται αδυναμίες και ελλείψεις, στο επίπεδο της εκπαίδευσης, ειδικότερα πεδίο των τεχνολογιών αιχμής.

Αυτό έχει ως αποτέλεσμα να τοποθετείται ολόκληρη η Ευρωπαϊκή Ένωση σε μειονεκτική θέση έναντι άλλων κέντρων, σε παγκόσμιο επίπεδο, τεχνολογικής και επιστημονικής ανάπτυξης, οπότε είναι απαραίτητο να καλυφθεί η διαφορά αυτή, πουφίσταται όσον αφορά την ΕΕ, στο επίπεδο της μελέτης και της ανάπτυξης των μαθηματικών επιστημών.

Εκτιμά η Επιτροπή ότι θα έπρεπε να προωθήσει μία γενική για όλα τα κράτη μέλη μελέτη, με σκοπό τη διαπίστωση της κατάστασης όσον αφορά τη διδασκαλία των μαθηματικών σε ολόκληρη την Ένωση, πράγμα που θα επέτρεπε την λήψη δραστικών μέτρων για τη βελτίωση της διδασκαλίας της επιστήμης των μαθηματικών, στα πανεπιστημιακά κέντρα της Κοινότητας και τηνπέρβαση των ελλείψεων που παρατηρούνται σήμερα·

Απάντηση της κυρίας Reding Εξ ονόματος της Επιτροπής

(20 Ιουνίου 2002)

Το Συμβούλιο Εκπαίδευσης το Φεβρουάριο του 2001 ενέκρινε, για πρώτη φορά στα χρονικά της εκπαίδευσης της Ευρώπης, μια έκθεση σχετικά με τους συγκεκριμένους μελλοντικούς στόχους της εκπαίδευσης και κατάρτισης που πρέπει να επιτευχθούν έως το 2010(1). Αυτά τα ερωτήματα συζητήθηκαν επίσης στην Uppsala στις 2 Μαρτίου 2001 κατά τη διάρκεια ανεπίσημης συνεδρίασης τωνπουργών Εκπαίδευσης και Έρευνας. Ο τομέας των μαθηματικών, των φυσικών επιστημών και των τεχνολογιών αποτελεί έναν από τους τομείς προτεραιότητας. Τα μαθηματικά έχουν σημαντικό ρόλο στην εκμάθηση των φυσικών επιστημών και των τεχνολογιών και άμεση επίδραση στα επίπεδα σχολικής και πανεπιστημιακής επιτυχίας στους τομείς αυτούς.

Έτσι μια ομάδα εμπειρογνωμόνων για τα Μαθηματικά, τις φυσικές επιστήμες και τις τεχνολογίες που αποτελείται από αντιπροσώπους των 15 χωρών της ΕΕ άρχισε τις εργασίες της με στόχο να αυξηθεί η στελέχωση στους επιστημονικούς και τεχνολογικούς κλάδους και η μέθοδος εργασίας προβλέπει τη χρήση εργαλείων όπως οι δείκτες και η βαθμολόγηση των επιδόσεων. Ιδιαίτερη προσοχή θα δοθεί έτσι στα μέσα ενθάρρυνσης των νέων να ξεκινήσουν σπουδές στις φυσικές επιστήμες και στην τεχνολογία και να εξασφαλιστεί μακρόπνοα η πρόσληψη εξειδικευμένων καθηγητών στους επιστημονικούς αυτούς κλάδους. Μια πρώτη έκθεση αυτής της ομάδας θα διατίθεται τέλος του 2002.

Τα αποτελέσματα της μελέτης PISA 2000 — Διεθνές Πρόγραμμα του ΟΟΣΑ για την αξιολόγηση των μαθητικών επιδόσεων — που δημοσιεύτηκε στις αρχές του 2002 σχετικά με τρεις τομείς γνώσεων των μαθητών ηλικίας 15 ετών, μεταξύ των οποίων και τα μαθηματικά και οι φυσικές επιστήμες, δείχνει μια μεγάλη ανισότητα μεταξύ των χωρών της ΕΕ και επίσης εντός των χωρών αυτών αλλά στα περισσότερα κράτη μέλη οι επιδόσεις στην επιστήμη των μαθηματικών είναι καλύτερες από αυτές π.χ. των Ηνωμένων Πολιτειών. Εάν είναι εμφανές ότι χρειάζονται τυχόν βελτιώσεις, αυτό το θέμα ανήκει στην αρμοδιότητα των κρατών μελών παρά της ΕΕ.

Τέλος, η πτυχή επιστήμη και κοινωνία του 6ου προγράμματος πλαίσιο τεχνολογικής έρευνας και ανάπτυξης της Κοινότητας θα καταστήσει δυνατή τηνποστήριξη μέτρων για την ενίσχυση του ενδιαφέροντος των νέων για επιστημονικές σταδιοδρομίες, κυρίως για την ανάπτυξη καλύτερων μεθόδων παρουσίασης των επιστημών στο πλαίσιο ή στο περιθώριο της επίσημης εκπαίδευσης.

(1) Έκθεση του Συμβουλίου Εκπαίδευση στο Ευρωπαϊκό Συμβούλιο με θέμα Συγκεκριμένοι μελλοντικοί στόχοι των συστημάτων εκπαίδευσης και κατάρτισης — Έγγραφο 5980/01 EDUC 18 της 14ης Φεβρουαρίου 2001.